SAMTEL เผยกลุ่มร่วมทำงานคว้างานจาก ธอส. มูลค่าราว 1.9 พันลบ.
SAMTEL เผยกลุ่มร่วมทำงานได้งานบำรุงรักษาระบบ Core Banking และระบบงาน Loan Origination จากธอส. มูลค่าราว 1.9 พันลบ.
30 พ.ค. 2560

บริษัท สามารถเทลคอม จำกัด (มหาชน) หรือ SAMTEL เปิดเผยว่า วันนี้ (30 พ.ค.) กลุ่มร่วมทำงานภายใต้ชื่อ”เอสเอสเอส คอนซอเตียม”ที่ร่วมจัดตั้งโดยบริษัท กับบริษัท ซิลเวอร์เลค สตรัคเจอร์ด เซอร์วิสเซส จำกัด ได้รับหนังสือสั่งซื้องานโครงการจัดซื้อและว่าจ้างบริการบำรุงรักษาระบบ Core Banking และระบบงาน Loan Origination จากธนาคารอาคารสงเคราะห์ (ธอส.) โดยมีมูลค่าโครงการทั้งหมดเป็นเงิน 1,897.9 ล้านบาท (รวมภาษีมูลค่าเพิ่ม) และในส่วนของบริษัทมีมูลค่าประมาณ 1,400 ล้านบาท (รวมภาษีมูลค่าเพิ่ม)
สำหรับขอบเขตของงานโครงการดังกล่าว ประกอบด้วย การซื้อขาย พัฒนา ฝึกอบรม และบริการบำรุงรักษาและซ่อมแซมแก้ไขระบบ Core Banking และระบบงาน Loan Origination โดยจะมีการลงนามสัญญาระหว่างกลุ่มร่วมทำงาน “เอสเอสเอส คอนซอเตียม” กับธอส.ภายใน 15 วันนับแต่วันได้รับหนังสือสั่งซื้องานโครงการดังกล่าว